ระเบียบกรมพัฒนาฝีมือแรงงานระเบียบกรมพัฒนาฝีมือแรงงานว่าด้วยการกำหนดขั้นตอนและระยะเวลาการขออนุญาตการออกใบอนุญาตดำเนินการทดสอบฝีมือคนหางานและการขอต่ออายุใบอนุญาตพ.ศ. ๒๕๓๙[๑] อาศัยอำนาจตามความในมาตรา ๔๗ ทวิ วรรคสอง และมาตรา ๔๗ สัตต วรรคสาม แห่งพระราชบัญญัติจัดหางานและคุ้มครองคนหางานพ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองแรงงาน (ฉบับที่ ๒) พ.ศ.๒๕๓๗ ประกอบกับกฎกระทรวงฉบับที่ ๑๓(พ.ศ. ๒๕๓๙)ออกตามความในพระราชบัญญัติจัดหางานและคุ้มครองคนหางานพ.ศ. ๒๕๒๘ และข้อ ๙แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒อธิบดีกรมพัฒนาฝีมือแรงงานจึงออกระเบียบกำหนดขั้นตอนและระยะเวลาสำหรับการขออนุญาตดำเนินการทดสอบฝีมือคนหางานและการขอต่ออายุใบอนุญาตไว้ดังต่อไปนี้ข้อ ๑ระเบียบนี้เรียกว่า ระเบียบกรมพัฒนาฝีมือแรงงานว่าด้วยการกำหนดขั้นตอนและระยะเวลาการขออนุญาตการออกใบอนุญาตดำเนินการทดสอบฝีมือคนหางานและการขอต่ออายุใบอนุญาต พ.ศ. ๒๕๓๙ข้อ ๒ระเบียบนี้ให้ใช้บังคับตั้งแต่วันที่ ๑๕ กรกฎาคม พ.ศ. ๒๕๓๙ เป็นต้นไปข้อ ๓ผู้ประสงค์จะขออนุญาตดำเนินการทดสอบฝีมือคนหางานให้ยื่นคำขอต่ออธิบดีกรมพัฒนาฝีมือแรงงานตามแบบทค. ๑ พร้อมด้วยหลักฐานเอกสารดังต่อไปนี้๓.๑ กรณีบุคคลธรรมดา(๑) ภาพถ่ายบัตรประจำตัวประชาชน(๒) สำเนาทะเบียนบ้านหรือภาพถ่ายสำเนาทะเบียนบ้าน(๓) รูปถ่ายขนาด ๒ ๑/๒ นิ้ว จำนวน ๒ รูป(๔) ตัวอย่างลายมือชื่อ จำนวน ๒ ชุด๓.๒ กรณีห้างหุ้นส่วนสามัญ(๑) บัญชีรายชื่อผู้เป็นหุ้นส่วนทุกคน(๒) ภาพถ่ายบัตรประจำตัวประชาชนของผู้เป็นหุ้นส่วนทุกคน(๓)สำเนาทะเบียนบ้านหรือภาพถ่ายสำเนาทะเบียนบ้านของผู้เป็นหุ้นส่วนทุกคน(๔) รูปถ่ายขนาด ๒ ๑/๒ นิ้ว ของผู้เป็นหุ้นส่วนทุกคนจำนวนคนละ ๒ รูป(๕)บัญชีตัวอย่างลายมือชื่อของผู้เป็นหุ้นส่วนทุกคน จำนวน ๒ ชุด๓.๓ กรณีนิติบุคคล(๑)หนังสือรับรองของนายทะเบียนหุ้นส่วนบริษัทที่แสดงการจดทะเบียนเป็นนิติบุคคลทุกคน(๒)ภาพถ่ายบัตรประจำตัวประชาชนของผู้มีอำนาจทำการแทนนิติบุคคลทุกคน(๓) สำเนาทะเบียนบ้านหรือภาพถ่ายสำเนาทะเบียนบ้านของผู้มีอำนาจทำการแทนนิติบุคคลทุกคน(๔) รูปถ่ายขนาด ๒ ๑/๒ นิ้วของผู้มีอำนาจทำการแทนนิติบุคคลทุกคนจำนวนคนละ ๒ รูป(๕)บัญชีตัวอย่างลายมือชื่อของผู้มีอำนาจทำการแทนนิติบุคคลทุกคนจำนวน ๒ ชุด๓.๔บัญชีแสดงรายละเอียดเกี่ยวกับตำแหน่งช่างและรายชื่อผู้ควบคุมการทดสอบแยกตามสาขาอาชีพ๓.๕สำเนาทะเบียนบ้านหรือภาพถ่ายสำเนาทะเบียนบ้านและภาพถ่ายบัตรประจำตัวประชาชนของผู้ควบคุมการทดสอบ๓.๖ รูปถ่ายขนาด ๒ ๑/๒ นิ้ว ของผู้ควบคุมการทดสอบ จำนวนคนละ๒ รูป๓.๗ บัญชีตัวอย่างลายมือชื่อของผู้ควบคุมการทดสอบ จำนวน ๒ชุด๓.๘ ภาพถ่ายเอกสารแสดงวุฒิทางการศึกษาของผู้ควบคุมการทดสอบหรือสำเนาเอกสารที่ทางราชการออกให้ที่แสดงได้ว่าผู้ควบคุมการทดสอบเป็นผู้มีความรู้ความสามารถหรือมีความชำนาญในสาขาอาชีพที่ตนเป็นผู้ควบคุมการทดสอบ๓.๙ บัญชีรายการเครื่องจักร เครื่องมือและวัสดุอุปกรณ์ที่ใช้ในการทดสอบฝีมือคนหางาน๓.๑๐ แผนที่แสดงที่ตั้งสถานทดสอบฝีมือคนหางาน โดยสังเขป๓.๑๑สำเนาหรือภาพถ่ายเอกสารแสดงการมีกรรมสิทธิ์หรือมีสิทธิครอบครองในที่ดินอันเป็นที่ตั้งสถานทดสอบฝีมือคนหางานข้อ ๔การยื่นคำขอตามระเบียบนี้ ในกรุงเทพมหานครให้ยื่น ณ กองมาตรฐานฝีมือแรงงานกรมพัฒนาฝีมือแรงงานในจังหวัดอื่นให้ยื่น ณ สถาบันพัฒนาฝีมือแรงงานกลางสถาบันพัฒนาฝีมือแรงงานภาคหรือศูนย์พัฒนาฝีมือแรงงานจังหวัดที่ผู้ขออนุญาตดำเนินการทดสอบฝีมือคนหางานตั้งสถานทดสอบฝีมือคนงานในเขตจังหวัดที่หน่วยงานดังกล่าวรับผิดชอบข้อ ๕เมื่อกองมาตรฐานฝีมือแรงงาน กรมพัฒนาฝีมือแรงงาน สถาบันพัฒนาฝีมือแรงงานกลางสถาบันพัฒนาฝีมือแรงงานภาค หรือศูนย์พัฒนาฝีมือแรงงานจังหวัดได้รับคำขอแล้วให้ดำเนินการดังต่อไปนี้(๑) ตรวจคำขอและหลักฐานเอกสารให้ครบถ้วนถูกต้อง(๒) ส่งคำขอพร้อมด้วยหลักฐานเอกสารไปยังคณะทำงานพิจารณาสถานทดสอบฝีมือคนหางานเพื่อไปทำงานในต่างประเทศเพื่อตรวจสอบความพร้อมและความเหมาะสมตามข้อ๒ ของกฎกระทรวง ฉบับที่ ๑๓ (พ.ศ. ๒๕๓๙)ออกตามความในพระราชบัญญัติจัดหางานและคุ้มครองคนหางาน พ.ศ. ๒๕๒๘ข้อ ๖กรณีที่คณะทำงานพิจารณาสถานทดสอบฝีมือคนงานเพื่อไปทำงานในต่างประเทศพบความไม่เหมาะสมประการหนึ่งประการใดให้แจ้งให้ผู้ขออนุญาตทราบเพื่อดำเนินการแก้ไขตามเวลาที่กำหนดและให้คณะทำงานพิจารณาสถานทดสอบฝีมือคนหางานเพื่อไปทำงานในต่างประเทศตรวจสอบอีกครั้งหนึ่งข้อ ๗ให้คณะทำงานพิจารณาสถานทดสอบฝีมือคนหางานเพื่อไปทำงานในต่างประเทศรายงานความเห็นการตรวจสอบไปยังกองมาตรฐานฝีมือแรงงานเพื่อเสนออธิบดีพิจารณาข้อ ๘ให้กองมาตรฐานฝีมือแรงงานแจ้งผลการพิจารณาของอธิบดีกรมพัฒนาฝีมือแรงงานให้ผู้ขออนุญาตและสถาบันพัฒนาฝีมือแรงงานกลางสถาบันพัฒนาฝีมือแรงงานภาคหรือศูนย์พัฒนาฝีมือแรงงานจังหวัดที่ผู้ขออนุญาตตั้งสถานทดสอบฝีมือคนหางานอยู่ในเขตจังหวัดที่หน่วยงานดังกล่าวรับผิดชอบทราบในกรณีที่อธิบดีกรมพัฒนาฝีมือแรงงานพิจารณาอนุญาตให้ออกใบสำคัญแสดงการจดทะเบียนตามแบบ ทค. ๒กรณีไม่อนุญาต ให้มีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบข้อ ๙ระยะเวลาดำเนินการตามข้อ ๕ ข้อ ๖ ข้อ ๗ และข้อ ๘ ให้ปฏิบัติงานให้แล้วเสร็จภายในสี่สิบวันทำการ ทั้งนี้ ไม่รวมระยะเวลาดังต่อไปนี้(๑) ระยะเวลาที่รอให้ผู้ยื่นคำขอนำหลักฐานเอกสารอื่น ๆมาเพิ่มเติมประกอบการพิจารณา(๒) ระยะเวลาดำเนินการของหน่วยงานที่เกี่ยวข้องให้เจ้าหน้าที่บันทึกระยะเวลาที่รอไว้เป็นหลักฐานข้อ ๑๐กรณีผู้ได้รับใบอนุญาตดำเนินการทดสอบฝีมือคนหางานประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่ออธิบดีกรมพัฒนาฝีมือแรงงานตามแบบทค. ๓ ก่อนใบอนุญาตสิ้นอายุไม่น้อยกว่าสามสิบวัน พร้อมด้วยหลักฐานเอกสารตามที่ระบุไว้ในแบบดังกล่าวให้นำขั้นตอนการปฏิบัติงานข้างต้นมาใช้บังคับแก่กรณีการขอต่ออายุใบอนุญาตดำเนินการทดสอบฝีมือคนหางานโดยอนุโลมโดยให้ปฏิบัติงานให้แล้วเสร็จภายในสี่สิบวันทำการข้อ ๑๑ให้อธิบดีกรมพัฒนาฝีมือแรงงานเป็นผู้รักษาการตามระเบียบนี้ประกาศ ณ วันที่ ๑๕ กรกฎาคม พ.ศ. ๒๕๓๙ชโลธร์ ศิริภาคย์อธิบดีกรมพัฒนาฝีมือแรงงานวิภา/ผู้จัดทำ๑๓ มีนาคม ๒๕๕๕[๑] ราชกิจจานุเบกษาเล่ม ๑๑๒/ตอนพิเศษ ๒๒ ง/หน้า ๒๗/๓๑ กรกฎาคม ๒๕๓๙